
ДО 
ДОБРИЧКИ ОБЩИНСКИ СЪВЕТ



                                                    ДОКЛАДНА  ЗАПИСКА
                                                                          ОТ
                                              СОНЯ  ИВАНОВА  ГЕОРГИЕВА
                                                       Кмет на Община Добричка



              ОТНОСНО: Одобрение на проект за Подробен устройствен план – План за регулация и застрояване за образуване на два нови квартала за жилищно застрояване по регулационния план на с. Стефан Караджа и промяна на предназначението на част от ПИ № 69198.28.12, местност „Победенски път“ по КККР на с. Стефан Караджа, община Добричка“
	

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
С Решение № 545 по протокол № 31от заседание на Добрички общински съвет, проведено на 29.09.2021г. е разрешено изработването на проект за Подробен устройствен план – план за регулация и застрояване за обособяване на нов жилищен квартал на село Стефан Караджа. С Решение № 597 по протокол № 36 от заседание на Добрички общински съвет, проведено на 22.12.2021г. е поправена очевидна фактическа грешка във взетото по-рано решение. 
Подробният устройствен план – План за регулация и застрояване за „Нов квартал за жилищно застрояване по регулационния план на с. Стефан Караджа и промяна на предназначението на част от ПИ № 69198.28.12, местност „Победенски път“ по КККР на с. Стефан Караджа, община Добричка е изготвен и в изпълнение на одобрения общ устройствен план на община Добричка с Решение на Добрички общински съвет № 920 от Протокол № 42 от 31.10.2018г., в който разработената с настоящия проект територия е предвидена за разширение на населеното място. С проекта се предвижда урегулиране на новообразуваните имоти в устройствена зона Жм - територия за жилищно застрояване с малка височина, с параметри на застрояване съгласно чл.19, ал.(1), от Наредба № 7 за правила и нормативи за устройство на отделните видове територии и устройствени зони и съгласно предвижданията на ОУПО Добричка, а именно: Пл. застр. ≤ 60%, Кинт ≤ 1.0, Пл. озел. ≥ 40%., H ≤ 10м.
В новообразуваните имоти се предвижда свободно застрояване. Ограничителните линии на застрояване са на 3.00 метра от страничните регулационни линии и уличната регулация и на 5.00 метра от дъното на имотите. Основното застрояване е свободно разположено в рамките на ограничителните линии.
Подробният устройствен план – План за регулация и застрояване за „Нов квартал за жилищно застрояване по регулационния план на с. Стефан Караджа предвижда и промяна на предназначението на част от ПИ № 69198.28.12, местност „Победенски път“ по КККР на с. Стефан Караджа, община Добричка. 
В хода на изработването на проекта, в рамките на определения с Решение № 545/29.09.2021 г. териториален обхват и без промяна на целта и предназначението на разработката, необходимостта от осигуряване на транспортен достъп до всички новообразувани урегулирани поземлени имоти и от формирането на имоти с подходящи площ, лице и конфигурация наложи предвиждането на нова улична регулация. Съобразно § 5, т. 10 от Допълнителните разпоредби на ЗУТ, в резултат от така предвидената улична регулация разработваната територия се структурира в два регулационни квартала – кв. 22 и кв. 23 по плана на с. Стефан Караджа. Обособяването на два квартала не води до разширяване на териториалния обхват на разрешената разработка, нито до промяна на нейните цели, предназначение или вид на подробния устройствен план, а представлява конкретизация на устройственото решение, обусловена от транспортното обслужване на новообразуваните УПИ.
С плана за регулация се обособяват 23 броя нови урегулирани поземлени имота в жилищна устройствена зона с преобладаващо застрояване с малка височина и прилежащата към тях довеждаща инфраструктура. Ситуирани са в два нови квартала-кв.22 и кв.23 по плана на селото. С плана за регулация се предвижда обособяване на нова улична регулация от изток и от юг, с която ще се обезпечи обслужването на новообразуваните имоти.
Подробният устройствен план е с обхват 17 780 кв.м, явяващи се част от ПИ № 69198.28.12, местност „Победенски път“ по КККР на с. Стефан Караджа, община Добричка. Територията пряко граничи с регулацията на с. Стефан Караджа, като в общия устройствен план на общината същата е предвидена като територия за разширение на населеното място.
Основната цел на Подробният устройствен план е да се образува „Нов квартал за жилищно строителство в с. Стефан Караджа. Поради нарастващия интерес за закупуване на имоти  в близките до град Добрич населени места и необходимостта от разширение на с. Стефан Караджа.
Изработеният проект е разгледан и приет на заседание на общински експертен съвет по устройство на територията при община Добричка. В нормативно-изискуемия срок не са постъпвали писмени възражения, предложения и искания по проекта до общинската администрация.
С оглед гореизложеното, предлагам Добрички общински съвет да приеме следното,					

                                                                                                                                    	ПРОЕКТ!

                                                            Р Е Ш Е Н И Е:

На основание чл.21 ал.1, т.11 от ЗМСМА, чл.129, ал.1 от ЗУТ, във връзка с Решение № 545 по протокол № 31 от 29.09.2021 г., поправено с Решение № 597 по протокол № 36 от 22.12.2021 г. на Добрички общински съвет, и след приемане на проекта от Общинския експертен съвет по устройство на територията, Добрички общински съвет ОДОБРЯВА проект за Подробен устройствен план – План за регулация и застрояване (ПУП–ПРЗ) за образуване на два нови квартала за жилищно застрояване – кв. 22 и кв. 23 по регулационния план на с. Стефан Караджа, и промяна на предназначението на част с площ 17 780 кв. м от ПИ с идентификатор 69198.28.12, местност „Победенски път“ по КККР на с. Стефан Караджа, община Добричка, съгласно графичната и текстовата част на проекта, представляващи неразделна част от настоящото решение.Добрички общински съвет, ОДОБРЯВА  проект за подробен устройствен план (ПУП) - План за регулация и застрояване (ПРЗ) на село Стефан Караджа за обособяване на два нови жилищни квартала № 22 и № 23 по регулационния план на с. Стефан Караджа, съгласно представеният проект, неразделна част от настоящото Решение.
            

Приложение към докладната записка:
· ПУП-ПРЗ; 
· Акт за общинска собственост;
· Копие – препис от Решение № 545 по протокол №31/29.09.2021г. на Добрички общински съвет;
· Копие – препис от Решение № 597 по протокол № 36 от 22.12.2021г.. на Добрички общински съвет;
· Копие – препис от заседание на ОбЕСУТ
· Копие – препис от констативен протокол за липса на постъпили възражения по изработения проект.

